חוק השמות

{{ח:התחלה}}
{{ח:כותרת|חוק השמות, תשט״ז–1956}}

{{ח:פתיח-התחלה}}
{{ח:מאגר|2000598}} {{ח:תיבה|ס״ח תשט״ז, 94|חוק השמות|https://fs.knesset.gov.il/3/law/3_lsr_209704.pdf}}; {{ח:תיבה|תשל״ה, 148|תיקון|https://fs.knesset.gov.il/8/law/8_lsr_209703.pdf}}; {{ח:תיבה|תש״ן, 146|תיקון מס׳ 2|https://fs.knesset.gov.il/12/law/12_lsr_210771.pdf}}; {{ח:תיבה|תשנ״ו, 84|תיקון מס׳ 3|https://fs.knesset.gov.il/13/law/13_lsr_211257.pdf}}; {{ח:תיבה|תשנ״ט, 77|תיקון מס׳ 4|https://fs.knesset.gov.il/14/law/14_lsr_211611.pdf}}; {{ח:תיבה|תשס״ח, 203|תיקון מס׳ 5|https://fs.knesset.gov.il/17/law/17_lsr_300140.pdf}}; {{ח:תיבה|תשע״ד, 745|תיקון מס׳ 6|https://fs.knesset.gov.il/19/law/19_lsr_303852.pdf}}; {{ח:תיבה|תשע״ו, 832|תיקון מס׳ 18 לחוק הכשרות המשפטית והאפוטרופסות|https://fs.knesset.gov.il/20/law/20_lsr_340801.pdf}}; {{ח:תיבה|תשע״ט, 142|תיקון מס׳ 8|https://fs.knesset.gov.il/20/law/20_lsr_528243.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”בגיר“ – אדם שמלאו לו 18 שנה;
{{ח:ת|סוג=הגדרה}} ”קטין“ – אדם שטרם מלאו לו 18 שנה;
{{ח:ת|סוג=הגדרה}} ”הורה“ – לרבות מאמץ;
{{ח:ת|סוג=הגדרה}} ”ילד“ – לרבות ילד מאומץ;
{{ח:ת|סוג=הגדרה}} ”השר“ – שר הפנים.

{{ח:סעיף|2|שם משפחה ושם פרטי}}
{{ח:תת|(א)}} לכל אדם יהא שם משפחה ושם פרטי.
{{ח:תת|(ב)}} שם המשפחה יכול שיהיה כפול, ויכול שיהיו לאדם יותר משם פרטי אחד.

{{ח:סעיף|3|שם משפחה מלידה|תיקון: תשל״ה, תש״ן}}
{{ח:ת}} ילד מקבל מלידה את שם משפחת הוריו. היו להורים שמות משפחה שונים, מקבל הילד את שם משפחת אביו, זולת אם הסכימו ההורים שיקבל את שם משפחת האם או שמות המשפחה של שני ההורים; אולם ילד שנולד כשאמו אינה נשואה לאביו, מקבל מלידה את שם משפחת אמו, זולת אם רצתה האם שיקבל שם משפחת האב והאב הסכים לכך או שהאם היתה ידועה בציבור כאשתו, ואם הסכימו ההורים, יקבל את שמות המשפחה של שניהם.

{{ח:סעיף|4|מתן שם פרטי לנולד|תיקון: תשע״ד}}
{{ח:ת}} שם פרטי ניתן לילד על ידי הוריו סמוך לאחר לידתו. באין הסכמה בין ההורים, רשאי כל אחד מהם ליתן לילד שם פרטי אחד.

{{ח:סעיף|5|שם מאימוץ|תיקון: תשנ״ט}}
{{ח:תת|(א)}} קטין שאומץ מקבל שם משפחת מאמצו אך אינו מקבל שם פרטי חדש, זולת אם קבע בית המשפט בצו האימוץ קביעה אחרת.
{{ח:תת|(ב)}} קטין שאומץ על פי הוראות {{ח:חיצוני|חוק אימוץ ילדים#סעיף 3|סעיף 3(1) ו־(2) לחוק אימוץ ילדים, התשמ״א–1981}} (להלן – חוק האימוץ), יישא נוסף על שם משפחת מאמצו את שם משפחת הוריו מולידיו, וכן יירשם כשם הורהו בפרט הרישום במרשם האוכלוסין, שם הורהו מולידו, זולת אם ביקש המאמץ אחרת או הורה בית המשפט אחרת מטעמים מיוחדים של טובת הילד; סעיף קטן זה לא יחול אם ניתן צו האימוץ על פי הוראות {{ח:חיצוני|חוק אימוץ ילדים#סעיף 25|סעיף 25(2) לחוק האימוץ}}.

{{ח:סעיף|6|שם המשפחה אחרי הנישואין|תיקון: תשנ״ו}}
{{ח:תת|(א)}} מי שנישא רשאי בכל עת –
{{ח:תתת|(1)}} להמשיך לשאת או לשוב לשאת שם משפחה קודם;
{{ח:תתת|(2)}} לבחור בשם המשפחה של בן זוגו;
{{ח:תתת|(3)}} לצרף לשם משפחתו את שם המשפחה של בן זוגו;
{{ח:תתת|(4)}} לבחור שם משפחה זהה לשם המשפחה שבחר בן זוגו גם אם שם זה שונה משמות המשפחה הקודמים של בני הזוג;
{{ח:תתת|(5)}} לצרף לשם משפחתו שם משפחה שבן זוגו בחר לצרף לשם משפחתו.
{{ח:תת|(ב)}} עובר לנישואיו יודיע אדם לרושם הנישואין מהו שם המשפחה שבחר לשאת לאחר נישואיו; החליט לשנות את שמו, ייכנס השינוי לתוקפו עם הנישואין.
{{ח:תת|(ג)}} השר, בהתייעצות עם השר לענייני דתות, יקבע את דרכי ההודעה לפי סעיף קטן (ב).

{{ח:סעיף|7|שם משפחה אחרי פקיעת הנישואין|תיקון: תשנ״ו}}
{{ח:ת}} פקעו הנישואין, רשאי כל בן זוג לשוב ולשאת שם משפחה קודם.

{{ח:סעיף|8|חובת בחירת שם}}
{{ח:ת}} מי שאין לו שם משפחה או שם פרטי, או ששמותיו אינם ידועים, או שאינו ידוע איזה שם משמותיו הוא שם המשפחה ואיזה הוא שם פרטי, יבחר לעצמו – ואם הוא קטין או פסול־דין, יבחרו לו הוריו או אפוטרופסו – שם משפחה או שם פרטי, הכל לפי הענין, לא יאוחר מששה חדשים לאחר תחילת חוק זה או לאחר קבלת דרישה לכך מאת השר.

{{ח:סעיף|9|קביעת שם על־ידי השר}}
{{ח:תת|(א)}} מי שלא בחר לעצמו שם או לא נבחר לו שם כאמור {{ח:פנימי|סעיף 8|בסעיף 8}}, רשאי השר לקבוע לו שם; בקביעת השם יתחשב השר בשמות הוריו והורי הוריו של אותו אדם, ואם הוא נשוי – גם בשם בן־זוגו.
{{ח:תת|(ב)}} השר יודיע לאותו אדם את השם שקבע, וזה יהיה שמו של אותו אדם, זולת אם בחר לו שם אחר תוך חדשיים לאחר קבלת הודעת השר.
{{ח:תת|(ג)}} היה אותו אדם קטין או פסול־דין, תינתן הודעת השר לידי הוריו או אפוטרופסו, והם רשאים לבחור לו שם אחר כאמור.

{{ח:סעיף|9א|קביעת שם פרטי של אב|תיקון: תשל״ה, תשס״ח}}
{{ח:תת|(א)}} אדם שטרם מלאו לו 16 שנים, והשם הפרטי של אביו אינו ידוע, ייקבע שמו הפרטי של אביו לפי החלטת אמו, ורשאית האם שלא לקבוע שם כאמור, והכל בכפוף להוראות כל דין.
{{ח:תת|(ב)}} אדם שמלאו לו 16 שנים, והשם הפרטי של אביו אינו ידוע, או שהוחלט שלא לקבוע שם כאמור, לפי הוראות סעיף קטן (א), ייקבע שמו הפרטי של אביו לפי החלטתו, ורשאי הוא שלא לקבוע שם כאמור, והכל בכפוף להוראות כל דין.
{{ח:תת|(ג)}} נקבע שם פרטי של אב לפי הוראות סעיף קטן (א), רשאי אדם שמלאו לו 16 שנים לבטל את השם האמור.

{{ח:סעיף|10|שינוי שם של בגיר}}
{{ח:ת}} בגיר רשאי לשנות שם משפחתו ושמו הפרטי.

{{ח:סעיף|11||תיקון: תשנ״ו}}
{{ח:ת}} {{ח:הערה|(בוטל).}}

{{ח:סעיף|12|שם משפחה של קטין שהוריו שינו שמם|תיקון: תשל״ה}}
{{ח:ת}} קטין שהוריו שינו שם משפחתם, מקבל על ידי כך את שם משפחתם החדש, וקטין שאחד מהוריו שינה את שם משפחתו לשם משפחתו של ההורה האחר יקבל על ידי כך את שם המשפחה המשותף.

{{ח:סעיף|13|שינוי שם של קטין|תיקון: תשע״ד}}
{{ח:תת|(א)}} הוריו של קטין שטרם מלאו לו עשר שנים רשאים לשנות את שמו הפרטי, ובלבד שנתנו לו – אם הוא מסוגל לחוות את דעתו – הזדמנות להביע את עמדתו, רצונו ורגשותיו בעניין, ונתנו להם משקל ראוי בהתחשב בגילו ובמידת בגרותו; מלאו לקטין עשר שנים, לא ישונה שמו הפרטי אלא אם כן נתן את הסכמתו בפני פקיד רישום, כמשמעותו {{ח:חיצוני|חוק מרשם האוכלוסין|בחוק מרשם האוכלוסין, התשכ״ה–1965}}, ולעניין הוספת שם על השם הקיים – אלא אם כן נתן את הסכמתו להוספה מראש בכתב; לא נתן קטין כאמור את הסכמתו לשינוי, לא ישונה שמו אלא באישור בית המשפט.
{{ח:תת|(ב)}} על אף האמור בסעיף קטן (א), התקיימו נסיבות רפואיות שבשלהן לא ניתן לקבל את הסכמת הקטין, רשאים ההורים להוסיף לו שם על שמו הקיים, אף אם לא נתן את הסכמתו מראש בכתב.
{{ח:תת|(ג)}} קטין רשאי לשנות את שמו הפרטי בהסכמת הוריו; לא נתנו ההורים את הסכמתם לשינוי, רשאי הוא להגיש תובענה, ויחולו לעניין זה הוראות {{ח:חיצוני|חוק בית המשפט לענייני משפחה#סעיף 3|סעיף 3(ד) לחוק בית המשפט לענייני משפחה, התשנ״ה–1995}}.
{{ח:תת|(ד)}} הוריו של קטין רשאים, באישור בית המשפט, לשנות את שם משפחתו, ובלבד שניתנה לו – אם הוא מסוגל לחוות את דעתו – הזדמנות להביע את עמדתו, רצונו ורגשותיו בעניין וניתן להם משקל ראוי בהתחשב בגילו ובמידת בגרותו.

{{ח:סעיף|14|שינוי שם על ידי אפוטרופוס|תיקון: תשע״ד, תשע״ו}}
{{ח:ת}} אפוטרופוס של קטין או של אדם שמונה לו אפוטרופוס או שבית המשפט רשאי למנות לו אפוטרופוס, והוא אף אם עדיין לא הוברר אם התקיימו התנאים למינוי רשאי, באישור בית המשפט, לשנות את שמו הפרטי ואת שם משפחתו בלבד שניתנה לו – אם הוא מסוגל לחוות את דעתו – הזדמנות להביע את עמדתו, רצונו ורגשותיו בעניין וניתן להם משקל ראוי בהתחשב בגילו ובמידת בגרותו של הקטין או במידת הבנתו של האדם, לפי העניין.

{{ח:סעיף|15|הודעה על בחירת שם ושינוי שם|תיקון: תשנ״ו}}
{{ח:ת}} בחירת שם או שינוי שם לפי {{ח:פנימי|סעיף 6|סעיפים 6 עד 10}}, {{ח:פנימי|סעיף 13|13}} {{ח:פנימי|סעיף 14|או 14}} טעונים הודעה בכתב לשר.

{{ח:סעיף|16|פסילת בחירה או שינוי|תיקון: תשנ״ו, תשס״ח, תשע״ט}}
{{ח:תת|(א)}} השר רשאי לפסול בחירת שם לפי {{ח:פנימי|סעיף 8|הסעיפים 8}}, {{ח:פנימי|סעיף 9|9}} {{ח:פנימי|סעיף 9א|ו־9א}} ושינוי שם לפי {{ח:פנימי|סעיף 10|סעיפים 10}}, {{ח:פנימי|סעיף 13|13}} אם סבור הוא שהשם החדש עלול להטעות או לפגוע בתקנת הציבור או ברגשותיו ואולם לא יפסול השר שם מן הטעם שהשם נבחר עקב קשר בין ידועים בציבור.
{{ח:תת|(ב)}} בלי לגרוע מהאמור בסעיף קטן (א), לא ישונה שמו של מי שהורשע בביצוע עבירת מין כהגדרתה {{ח:חיצוני|חוק הגנה על הציבור מפני ביצוע עבירות מין|בחוק הגנה על הציבור מפני ביצוע עבירות מין, התשס״ו–2006}}, שבוצעה בהיותו בגיר, לפי {{ח:פנימי|סעיף 10|סעיף 10}}, אלא אם כן שוכנע השר שאין בשינוי השם כדי להטעות את הציבור או לפגוע בתקנת הציבור.

{{ח:סעיף|17|תעודה ותחילת תוקף|תיקון: תשל״ה}}
{{ח:תת|(א)}} בחירת שם ושינוי שם שניתנה עליהם הודעה ולא נפסלו, יתן השר, תוך חודש מקבלת ההודעה, תעודה המעידה עליהם, ותקפם מתאריך ההודעה.
{{ח:תת|(ב)}} מי שהשתמש בשם החדש לפני תחילתו של חוק זה ואותו שם היה רשום בתעודה ציבורית כמשמעותה {{ח:חיצוני|פקודת הראיות|בפקודת הראיות [נוסח חדש], תשל״א–1971}}, רשאי שר הפנים לקבוע שתקפו של שינוי השם תחילתו מהיום שבו החל להשתמש באותו שם.

{{ח:סעיף|18|שינויי־שם שאושרו על ידי בית המשפט}}
{{ח:ת}} הוראות {{ח:פנימי|סעיף 16|הסעיפים 16}} {{ח:פנימי|סעיף 17|ו־17}} לא יחולו על שינוי שם שאושר על ידי בית המשפט.

{{ח:סעיף|19|פנקס שינויי־שם|תיקון: תשל״ה}}
{{ח:ת}} בחירת שם ושינוי שם לפי {{ח:פנימי|סעיף 6|סעיפים 6 עד 14}} יירשמו בפנקס שינויי שם שיהיה פתוח לעיון הציבור.

{{ח:סעיף|20|סייג לשינוי של שם|תיקון: תשנ״ו}}
{{ח:ת}} מי ששינה שמו כאמור {{ח:פנימי|סעיף 10|בסעיף 10}}, אם לפני תחילת חוק זה ואם לאחריה, לא ישוב וישנה שמו לפי {{ח:פנימי|סעיף 10|אותם סעיפים {{ח:הערה|[צ״ל: אותו סעיף]}}}} תוך שבע שנים מיום תחילת תקפו של השינוי הקודם, אלא באישור השר.

{{ח:סעיף|21|הגדרת ”הורים“}}
{{ח:ת}} לענין {{ח:פנימי|סעיף 8|הסעיפים 8}}, {{ח:פנימי|סעיף 9|9}}, {{ח:פנימי|סעיף 12|12}}, {{ח:פנימי|סעיף 13|13}}, ”הורים“ – שני ההורים, ומקום שהדאגה לקטין מסורה לאחד ההורים בלבד – אותו הורה.

{{ח:סעיף|22|שמירת זכויות}}
{{ח:ת}} קבלת שם, מתן שם, בחירת שם ושינוי שם לפי חוק זה, אין בהם כדי ליצור או לבטל זכויות או חובות של בעל השם או של זולתו, להוסיף על זכויות כאלה או לגרוע מהן.

{{ח:סעיף|23|העברת סמכויות}}
{{ח:ת}} השר רשאי להעביר לאחר את סמכויותיו לפי חוק זה, כולן או מקצתן, פרט לסמכות להתקין תקנות; הודעה על העברת סמכויות תפורסם ברשומות.

{{ח:סעיף|24|פניה לשר}}
{{ח:ת}} מי שרואה עצמו נפגע על ידי החלטה לפי {{ח:פנימי|סעיף 6|הסעיפים 6}}, {{ח:פנימי|סעיף 9|9}}, {{ח:פנימי|סעיף 11|11}}, {{ח:פנימי|סעיף 16|16}} {{ח:פנימי|סעיף 20|או 20}} שניתנה על פי העברת סמכות מן השר, רשאי לפנות אל השר לקבלת הכרעתו הסופית.

{{ח:סעיף|25|ביצוע ותקנות|תיקון: תשל״ה}}
{{ח:ת}} השר ממונה על ביצוע חוק זה והוא רשאי להתקין תקנות בכל הנוגע לביצועו, ובכלל זה –
{{ח:תת|(1)}} ניהולו של פנקס שינויי שם והעיון בו;
{{ח:תת|(2)}} תיקון רישומו של שם שנרשם לא כהלכה או שחל בו שינוי, ונקיבת שם קודם, שם חדש ושם הורים בפנקסים רשמיים ובתעודות אישיות;
{{ח:תת|(3)}} אגרות בעד שירותים לפי חוק זה ופטור מהן.
{{ח:תת}} {{ח:הערה|פרסמו {{ח:חיצוני|תקנות השמות|תקנות השמות, תשל״ה–1975}}.}}

{{ח:סעיף|26|ביטול}}
{{ח:ת}} ההודעה מיום 15 במרס 1921 בדבר שינוי שמות – בטלה.

{{ח:סעיף|27|תחולה|תיקון: תשל״ה}}
{{ח:ת}} חוק זה יחול רק על מי שרשום במרשם האוכלוסין לפי {{ח:חיצוני|חוק מרשם האוכלוסין|חוק מרשם האוכלוסין, תשכ״ה–1965}}.

{{ח:חתימות|נתקבל בכנסת ביום י״ז באב תשט״ז (25 ביולי 1956).}}
* '''דוד בן־גוריון'''
ראש הממשלה
* '''ישראל בר־יהודה'''
שר הפנים
* '''יצחק בן־צבי'''
נשיא המדינה
{{ח:סוגר}}
{{ח:סוף}}
{{חוקי אזרחות, תושבות וכניסה לישראל}}

[[קטגוריה:בוט חוקים]]